Správa Komisie Európskemu parlamentu a Rade o výdavkoch EPZF Systém včasného varovania č. 1/2007 /* SEK/2007/0256 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 20.2.2007 SEK(2007) 256 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 1/2007 OBSAH 1. POSTUP PRI ZOSTAVOVANÍ ROZPOčTU NA ROK 2007 3 2. PRIPOMIENKY K REALIZÁCII ROZPOčTU NA ROK 2007 4 3. ZÁVERY 5 Postup pri zostavovaní rozpočtu na rok 2007 Postup pri zostavovaní rozpočtu na rok 2007 pre Európsky poľnohospodársky záručný fond (EPZF) a príslušné čiastky rozpočtových prostriedkov zahrnuté v každom štádiu postupu sú uvedené v prílohe 1. Komisia začiatkom mája 2006 prijala predbežný návrh rozpočtu (PNR) pre poľnohospodárstvo, v ktorom sú zahrnuté viazané rozpočtové prostriedky vo výške 43 343,7 milióna eur a platobné rozpočtové prostriedky vo výške 43 342,2 milióna eur. Výška predpokladaných rozpočtových prostriedkov vychádza z hodnotenia vnútorných a vonkajších trhových podmienok týkajúcich sa rôznych príslušných výrobkov s ohľadom na dosah reforiem SPP z rokov 2003/2004, ako aj na súčasnú reformu v sektore cukru. Rada ECOFIN prijala v júli 2006 návrh rozpočtu (NR), v ktorom znížila požadované rozpočtové prostriedky o 730,0 milióna eur z príslušných rozpočtových prostriedkov PNR. Rozpočtové prostriedky na trhové opatrenia sa znížili o 525,0 milióna eur a rozpočtové prostriedky na vyrovnanie účtov o 205,0 milióna eur. Európsky parlament napriek tomu v prvom čítaní PNR obnovil zníženia Rady a zároveň podstatne zvýšil rozpočtové prostriedky v sektore mlieka. Komisia v októbri 2006 aktualizovala počiatočné odhady potrieb PNR, a to na základe súčasného vývoja v právnych predpisoch týkajúcich sa poľnohospodárstva, na poľnohospodárskych trhoch a výmenného kurzu EUR/US $ a následne zaslala rozpočtovému orgánu opravný list č. 3/2007. Komisia v liste žiadala celkové viazané rozpočtové prostriedky vo výške 42 492,0 milióna eur a celkové platobné rozpočtové prostriedky vo výške 42 490,5 milióna eur. V porovnaní s pôvodne požadovanými rozpočtovými prostriedkami v PNR znížila Komisia požadované rozpočtové prostriedky na rozpočtový rok 2007 o 851,7 milióna eur. Rozpočet na rok 2007 bol prijatý v decembri 2006 na plenárnom zasadnutí Európskeho parlamentu. Viazané rozpočtové prostriedky z rozpočtu EPZF na rok 2007 sa rovnajú sume 42 711,7 milióna eur a platobné rozpočtové prostriedky sume 42 435,6 milióna eur. Pri zohľadnení najvýznamnejších poľnohospodárskych sektorov sa predpokladá suma 5 615,2 milióna eur na trhové opatrenia a suma 36 878,5 milióna eur na priamu pomoc. V rámci rozpočtu na rok 2007 sa taktiež predpokladá suma 309,8 milióna eur na oblasť politiky 17 – veterinárne a fytosanitárne opatrenia a suma 30,5 milióna eur na oblasť politiky 11 – rybné hospodárstvo (pozn.: 15,0 milióna eur sa nachádza na účte povinných minimálnych rezerv). Rozdiel medzi viazanými a platobnými rozpočtovými prostriedkami vo výške 276,1 milióna eur je dôsledkom toho, že diferencované rozpočtové prostriedky sa využívajú na platby, ktoré vypláca Komisia priamo na podporu poľnohospodárskych výrobkov, politickú stratégiu a koordinačné opatrenia týkajúce sa poľnohospodárstva a veterinárnych a fytosanitárnych opatrení. Pripomienky k realizácii rozpočtu na rok 2007 Úroveň skutočnej realizácie rozpočtu za obdobie od 16. októbra 2006 do 30. novembra 2006 v porovnaní s profilom výdavkov podľa ukazovateľa, zavedeného na základe ustanovení článku 20 nariadenia Rady (ES) č. 1290/2005[1] je uvedená v prílohe 2. Nasleduje stručný komentár týkajúci sa dôvodov najpodstatnejších rozdielov medzi skutočnou a očakávanou úrovňou realizácie pre rôzne sektory rozpočtu na rok 2007: Menové faktory Vo výdavkoch, ktoré vznikli vo vyššie uvedenom období sa zohľadňuje pohyb kurzu US$/EUR. Od vývoja tohto paritného kurzu závisia výdavky veľkej časti vývozných náhrad za poľnohospodárske výrobky, najmä za obilniny a cukor, a v niektorých prípadoch vnútroštátnej pomoci, akou je napr. pomoc pre bavlnu. Rozpočet prijatý rozpočtovým orgánom sa vypracoval v súlade s článkom 21 nariadenia (ES) č. 1290/2005 na základe priemerného paritného kurzu, ktorý bol za obdobie júl až september 2006 1 EUR = 1,27 USD. Je potrebné uviesť, že v období od 1. augusta 2006 do 30. novembra 2006 bol priemerný paritný kurz približne 1 EUR = 1,28 USD, teda menej ako 1,0 % nad kurzom použitým pri zostavovaní rozpočtu na rok 2007. Trhové faktory Cukor (+ 134,2 milióna eur) Takéto nadmerné čerpanie rozpočtových prostriedkov v porovnaní s úrovňou ukazovateľa je pravdepodobne spôsobené zrýchlením rytmu likvidácie a platieb vývozných náhrad za cukor z predchádzajúceho hospodárskeho roka 2005/06. Víno (+ 41,3 milióna eur) Komisia považuje toto nadmerné čerpanie za dočasné a zastáva názor, že je spôsobené najmä platbami vyplývajúcimi z krízových destilácií za hospodársky rok 2005/2006, ktoré sa uskutočnili, ale v rozpočtovom roku 2006 neboli vyplatené. Tieto platby sa momentálne uskutočňujú, následkom čoho vznikla situácia dočasného nadmerného čerpania platobných prostriedkov v porovnaní s úrovňou ukazovateľa. Mlieko a mliečne výrobky (+ 38,5 milióna eur) Takéto nadmerné čerpanie rozpočtových prostriedkov v porovnaní s ukazovateľom vzniklo z technických dôvodov, v rámci ktorých sa určil ukazovateľ na základe výdavkov z predchádzajúcich troch rozpočtových rokov, ktoré zahŕňali dosah výberu úhrad poplatkov za mlieko, pričom v rozpočtovom roku 2007 sa tento poplatok upravuje osobitne ako pripísaný príjem a nezahŕňa sa okamžite do sektorových rozpočtových prostriedkov. Priama pomoc (+ 81,4 milióna eur) Komisia určila príslušný ukazovateľ na základe odhadov platieb poskytnutých všetkými členskými štátmi. Súčasné nadmerné čerpanie je v porovnaní s úrovňou tohto ukazovateľa minimálne. Z nízkej úrovne celkových platieb vykonaných členskými štátmi za neviazanú pomoc je možné dôjsť k záveru, že iba málo členských štátov využilo pravidlo Komisie, ktoré umožňuje vyplatenie 50 % celkovej neviazanej pomoci vopred už od 16. októbra, namiesto čakania do 1. decembra, kedy sa uskutočňujú bežné platby. Pripísaný príjem (353,3 milióna eur) Zo všetkých druhov pripísaných príjmov sa v období od 16. októbra do 30. novembra 2006 uskutočnili iba platby poplatkov za mlieko podľa predpovede v rámci nových pravidiel o platbách tohto poplatku. Závery Čerpanie rozpočtových prostriedkov na výdavky členských štátov v období od 16. októbra do 30. novembra 2006 týkajúce sa trhových opatrení a priamej pomoci sa rovnajú sume 5 466,7 milióna eur, t.j.: zahŕňa nadmerné čerpanie týchto rozpočtových prostriedkov vo výške približne 236,5 milióna eur. Toto nadmerné čerpanie sa v súčasnosti javí ako dočasné na základe pripomienok uvedených vyššie v bodoch 2.2 a 2.3. PRÍLOHA 1 [pic] PRÍLOHA 2 [pic] [1] Ú. v. EÚ L 209, 11.8.2005, s. 1. Nariadenie naposledy zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42).